ইতোমধ্যে আলোচিত গল্পগুলো ছাড়াও চন্দন আনোয়ারের ‘কাফন চোর’, ‘আদিম কাব্যকার’, ‘কতিপয় অনাথ শিশু’, ‘অন্তর্গত শূন্যতা’, ‘বারবনিতা এসোসিয়েশন’, ‘ত্রিপাদ ঈশ্বরের জিভ’, ‘অনিরুদ্ধ টান’ প্রভৃতি গল্প সবিশেষ উলেস্নখযোগ্য। মানুষের অভাব, বদ-অভ্যাস, দেশভাগ, বাস্তব থেকে পরাবাস্তব ভাবনা এসব গল্পের অন্তর জুড়ে বসবাস। চন্দন আনোয়ার কেবল গল্পের সাদামাটা ঘটনা বিস্তারে আগ্রহী নন। গদ্যের কৌশলী প্রয়োগে, শিল্পের বিশেষ মাধুর্যে, তাঁর গল্প হয়ে ওঠে সফল সৃজনকর্ম। চন্দন আনোয়ারের গল্পের চলমান ভাষার সঙ্গে যুক্ত হয় উপমা-তুলনা। যেমন, ‘খড়ের মতো অগোছালো চুল’, ‘দূর্বা ঘাসের মতো ছাঁট করা ঘন দাড়ি’, ‘পানবুড়ির দাঁতের মতো ইট আধা-ন্যাংটা’, ‘সুনামির মতো অন্ধকার ছুটে আসে চারদিক থেকে’, ‘পটকা মাছের পেটের মতো ফর্সা গাল।’ এরূপ অসংখ্য উপমার মতো তিনি গল্পের চরিত্রের মুখে তুলে দেন অকথ্য গালি এবং ভিনদেশি শব্দ। দু-চারটি গালির উদাহরণ-‘শালা চুদনার বেটা’, ‘লাথ্থি মারি তোর মুখে’, ‘পেচ্ছাব করি তোর সংসারের মুখে’, ‘মাদার চোদ, কাকে বলিস ভাড়াটে দালাল’, ‘হারামি মাগি কুণ্ঠেকার’। আর ভিনদেশি, বিশেষ করে ইংরেজি শব্দ প্রয়োগ-ফ্লোর, ইমোশনালি বস্ন্যাকমেইল, গোল্ডেন চান্স, বাউন্ডারি, ইনকামের শর্টকাট, অপজিশন, সিকিউরিটি, পলিটিক্সের লাইফ, ননস্পট ইত্যাদি। এসব উপমা, গালি ও বিদেশি শব্দ গল্পের ঘটনাধারা কিংবা চরিত্রের ওপর আরোপিত নয়, স্বতঃস্ফূর্ত এবং সার্থক সংযোজন। তবে এসব শব্দ বাদ দিলেও গল্পের কোনো ক্ষতি হতো না। প্রমিত ও আঞ্চলিক ভাষা নির্মাণেও চন্দন আনোয়ার বেশ পরিশীলিত-